Elatha

## Város földrajzi elhelyezkedése, adottságai:

A város pontosan Nebelwald lüktető szívében épült, V.I.SZ szerint 75-ben.  A sűrű, agresszív erdő miatt a kiterjedése lassan növekszik. Északi irány felől a Tünde erdő, míg délről az Árnypajzs-hegység fogja közre. Dél-nyugat irányban található Hellenburg legendás városa. Északnyugat felé indulva található a Katedrális és a Főváros. Nyugatra terül el egy nagy síkság, ami többnyire lakatlan. Nebelwald sűrűjében különben, még jó pár közösség található, ahová az utat leginkább helyiek, vagy veterán vándorok ismernek. Az erősségeihez tartozik az erdőgazdálkodás, valamint az aljnövényzethez tartozó különböző gombafajták, növények és cserjék, amiket értékes gyógyfőzetek formájában hasznosítanak.

## Lakosság és összetétele

170.000 fő az állandó lakosok száma. Többségben a sötételfek lakják (81%), ezután következnek a szimpatikus vámpírok(10%), végül pedig kevesebb létszámmal élnek itt tündék (7%). Nagyon kevés lélekszámmal van jelen ember( 1%) és démon (1%).

## Vallása:

A városban élő sötét tündék kivétel nélkül Hold vallásúak. Három fő irányzatot különböztetünk meg ezen belül: Hold Anya(termékenység), Hold Apa (Háború) és az Újhold(Halál) imádok, bár az utóbbiaknak nincs belépési engedélye a szentély területére.

## Történelme:

V.I.SZ. 75. Elatha megalakulása Beasley család jóvoltából.

V.I.SZ. 80. Nagy Holdszentély építésének kezdése

V.I.SZ. 87. Veszett Farkas

V.I.SZ. 100. Elatha várossá fejlődése, Szentély építésének befejezése

V.I.SZ. 111. A társadalom két részre szakadása, nemesekre és munkásokra. Fairlightok megjelenése a városban.

V.I.SZ. 120-125 Első nagy zördülés a munkások és nemesek között, Kenton Beasley vezetésének vége.

V.I.SZ. 126. Darian Fairlight király kinevezése, függetlenség a tiszta tündéktől és hivatalosan sötét tündéknek kezdik el nevezni magukat.

V.I.SZ. 133. Vak Holló, Városőrség, Piac és Kereskedelem, Sólymok háza

V.I.SZ. 186-187. Darian bukása, Második felkelés
V.I.SZ. 200. Hallgatagok háza, Névtelen Árnyak háza

V.I.SZ. 222. Erdőgazdálkodás és alkímia fellendülése, A nagy kút munkálatainak kezdése

V.I.SZ. 310. A nagy vízgyűjtő kút és ciszterna rendszerének befejezése
V.I.SZ. 365. Tünde és sötét tünde közötti diplomácia kezdete.

V.I.SZ. 370. Brigette Fairlight uralkodásának kezdete, Városfal építése

V.I.SZ. 376. Kétkasztos rendszer kialakulása a tiszta tündék és sötét tündék között

V.I.SZ. 377. Tartós gazdasági kapcsolatok kiépítése

V.I.SZ. 378. Hivatali rendszer kiépítése

V.I.SZ. 387. Világosság Kertkilátó
V.I.SZ. 455. Tyree Fairlight uralkodása,

V.I.SZ. 527. Harmadik felkelés, Tyree halála

V.I.SZ. 547. Nagy Vadászat, Aaron Fairlight uralkodásának kezdete

V.I.SZ. 600. Aaron Fairlight halála,

V.I.SZ. 601-610 A nagy felkelés, Elatha 45% porrá ég, Abigail Fairlight uralkodásának kezdete

V.I.SZ. 618. II. Nagy Vadászat, Város megújulása

V.I.SZ. 631. Katherine Fairlight uralkodása

V.I.SZ. 690. Darnell Fairlight uralkodása

V.I.SZ 718. III. Nagy Vadászat

V.I.SZ 777. Raymond Fairlight uralkodása

V.I.SZ 788. Armin herceg születése,

V.I.SZ 797. Armin herceg anyjának halála

V.I.SZ 813. Raymond Fairlight halála

### A felkelésekről:

Régi időkre nyúlik vissza a kiváltó oka, egészen V.I.SZ 111-ig. Ebben az évben történik meg, hogy a társadalom két táborra szakad. Az egyik csoport a nemesek, akiknek a bőre sokkal világosabb. Másik csoport a munkások, kiknek bőre sötét. A dolgozóknak nem tetszik, hogy ők nem élhetnek jól, így az első tiltakozásuk V.I.SZ 120-125-ig tart. Több véráldozattal jár, de szerencsére nagyobb kár nem történik.Másodjára V.I.SZ 186-187-ben történik, azonban itt sem alakul át vérfürdőbe. Ezután következik egy hosszabb időszak, s hála a gazdasági helyzetnek javulni kezd munkások helyzete. Harmadik felkelés Alton Fairlight halálakor tör ki, ami igazából egy napig tart. Leginkább a Névtelen Árnyak egy tagjának köszönhető, aki minden további nélkül végzett a lázítóval.
A nagy felkelés V.I.SZ 601-610 között zajlik, ami a legnagyobb tüntetés a munkások részéről. Sokan tüntetőleg nem dolgoztak, csak vedeltek a Veszett Farkasban. Több munkás indulata azonban elszabadul, így történik a gyújtogatás. A lángokat nem volt könnyű megfékezni, hiszen időközben a Hallgatok házában egy kísérlet félresikerült. Elathának 45%-át így a tűz emésztette meg, ami mindkét félnek kellemetlen volt, de további feszültségeket teremtett. A probléma orvoslására azonban Hollis Fairlight személyesen nyújtotta a kiutat, ezáltal erősítve a köteléket az emberekkel.

### Nagy Vadászatokról:

V.I.SZ 547-ben Rand Fairlight idejében igen csak elszaporodnak a halálesetek és eltűnések. Több felderítő csoport leli halálát, míg nem az uralkodónak a fülébe nem jut, hogy Köd-erdő szerte csoportosan vannak elszaporodva a fura lények, amik az egész Sötét Tünde népre veszélyesek. 50 nap gondolkodási idő után, egy maroknyi zsoldos és több futár keretében Veronia minden szegletébe elküldik a hírt, egyben felhívást a vadászatra.  Abban az évben  bátor harcosok, amazonok és más népségek hozzálátnak kiirtani a lényeket, egymás után nagy csapatokban. Több hónapba került megtisztítani egész Köd-erdőt, s sok ember veszett oda. A következő V.I.SZ 618-ban történik, ami Hollis vezénylésével zajlik le, magyarán ő adja hírül népének, hogy minden 100 évente meg kell tartani, hogy fennmaradhassanak a sötét tündék, mint faj. A harmadik Lucan Fairlight vezeti, ahol fél szemét elveszti egy szörnyküzdelem során.

Nagy Vadászatoknál különböző lények neveit írták fel:

Nebelwald ármánya: Valójában egy nagy szarvasra hasonlító lény, aki először barátságosnak mutatja magát. A legváratlanabb helyzetben támad, mikor mindenki az hinné, hogy semmi sem történik. Két hegyes szarva van, amivel bárkit megöl. Megküzdeni vele nem nehéz, ha az embernek van taktikája ellene.

A Halász: Egy ritka, de kifejezetten veszélyes közepes méretű pók, ami a fák koronáján él. Vadászó taktikája az, hogy lejjebb merészkedik a fán, majd addig várakozik ott, míg egy gyanútlan áldozat meg nem jelenik. Pillanatok alatt a gyártott ragacsos hálójával felkapja a vacsoráját, bénító mérget fecskendez a testébe, majd becsomagolja vagy megeszi. Hálója erős, nehéz kiszabadulni belőle.

Illuzina: Három fajtáját különböztetjük meg ennek az emberszerű, koponyával rendelkező érdekes lénynek: harcos, őrjöngő és vadállat. Vastag bőrrel rendelkeznek, ezért kétkezes fegyverek szükségesek a sebzésükhöz; ami átszúrja az első réteget. A harcosnak jó a védekezése, s legtöbbször vastag husángot forgat a kezében. Az őrjöngő a puszta erő és sebesség birtokosa, s fegyvertelen. Végezetül mind közül a legfélelmetesebb a vadállat borotvaéles háromszög fogakkal, s erős állkapoccsal. Ennek elsődleges célja, hogy futásra képtelenné tegye prédáját.

Életorzó: Mágikus lények, így pusztán fizikai fegyver nem sebez rajtuk semmit. Két fajtája van: Kuruzsló és a ritka Átkozó. A kuruzsló, mindenféle környezetében található anyagot mágikus támadássá alakít. Csak kinyúl egyik kezével egy bokorhoz, ami rögtön elhal. Az átkozó hasonlóan varázsol annyi különbséggel, hogy láthatatlan a varázslata, így észnél kell lenni és figyelni a mozdulatait.

A Nagy vadászatot teljesítők jutalma nem csupán szavak szintjén mozog. A kimagasló vadászok egyedi pengét kapnak, hogy bárhol Veroniában felismerjék őket. Csupán 5 ember részesül ilyenben. A következő őt vadász csecsebecsét, ami egyes helyzetekben jól jöhet. A többiek 5000 Váltót, vagy ingyen fogyasztást 1 hónapig a vadász által megjelölt helyen. A szép és épségben maradt trófeákat Elatha városában osztják szét díszítésnek, olykor más városokban azzal a célzattal, hogy mindenkinek tudomása legyen róluk.

    ==
Fontosabb személyek ==

Kenton Beasley: Az ő nevéhez fűződik Elatha alapítása, ami V.I.SZ 75-ben történt meg. Öt évvel később elkezdték építeni a Nagy Holdszentélyt, ami szintén az ő nevéhez kapcsolódik. V.I.SZ 100-ban készült el a nagy építmény, valamint ekkor fejlődött várossá a falu.

Torr Alvey: Egy veterán ex-holdőr, aki az erőszakkal felhagyott, hogy a munkások barátjává váljon. V.I.SZ 87-ben minden vagyonát beleölte, majd építtetett egy kocsmát, a Veszett Farkast. A helyről annyit lehet tudni, hogy a felkelések idején gyakran emlegetik ezt a helyet, mint a lázadások melegágyának.

Gayna Alvey: A Veszett Farkas tulajdonosnője, akit úgy tisztelnek a munkások, mint ha úrnőjük lenne. A bájos harmincas éveiben lévő hölgyemény szívesen hallgatja a dolgozok problémáit, s titokban segít nekik ott ahol tud.

Eldon Riley: Jelenlegi katonai ág fővezetője, aki egyrészt leveszi a terhet Armin herceg válláról. Gyakran levelezik az uralkodó család megmaradt tagjával. Mint minden katona hűséges, s szívén viseli Armin herceg sorsát. Ő képtelen elárulni, inkább meghalna.

Toland Elder: Katonai ágazat másik nagy alakja, aki a Városőrséget és a Névtelen Árnyakat vezeti. Fiatalember még, s jól bírja a gyűrődést. Eldont tiszteli, ezért bármiben készségesen áll a szolgálatára.

Bliss Norwood: Középkorú nő, de vág az esze, mint a beretva. Tudományokban ő a legjártasabb személy Elathában. Nehezen lehet átverni, s befolyásolni. Mindig jól megfogalmazott érvekkel tiporja el vitatársait. Armin herceg tanácsadója, mert könnyen átlátja a helyzetet, ha éppenséggel minden feje tetejére áll. A tudományos dolgokkal kapcsolatban ő írja meg a levelet az uralkodónak.

Britt Ogden: Középkorú nő és Bliss segédje, akivel jól megértik egymást. Jelenleg a Hallgatagok(alkimisták) vezetője. Meglepően gyakorlatias, s kevésbé a gondolatok embere. Ő felügyeli az új kísérleteket, valamint ő képzi ki az új alkimistákat. Kellően szigorú.

Dell Pitts: Felettébb vidám testesebb sötét tünde, aki jólétért és a gazdaságért felel. Armin herceg harmadik levelező társa.  Ki nem állhatja Bliss-t, mikor az a ő területébe beleszól.

Edgar Rake: A munkások kegyeltje, egy fiatal feltörő munkásgyerek, aki most Dellel együtt a gazdaságért felel. Okos fiatalember, azon halkszavúsága miatt, nem mindig tud érvényesülni.

Ethal Roydon: Sólymok alapítója V.I.SZ 133-ban, aki ráadásul nő. Darian uralkodása alatt ő az első futár, aki sikeresen hozta és vitte a levelezéseket. Bátorságáért többször  elismerték.

Arlette Roydon: Mivel a család nem halt ki, így ő a jelenlegi Sólymok vezetője, aki őse nyomdokaiba kíván lépni. A nagyon titkos leveleket személyesen kézbesíti Armin hercegnek

Floyd Bloodworth: V.I.SZ 200 -ban ő alapította meg a Névtelen Árnyak nevű orgyilkos közösséget, valamint az akkori kor leghíresebb mészárósa. 1000 ember halálát lehet a nevéhez fűzni, de mára már csak a rendetlen gyerekeket ijesztgetik vele.

Tadman Burton: Ő volt a városőrség első főparancsnoka, azonban békeidőben a város kedvelt mesemondója. Több története fennmaradt, azonban egy jelentős része elveszett.

## Városról röviden:

Minden fejlett várost fal veszi körül, ez Elathánál 10 méter magas. Három nagykapuval rendelkezik: dél-nyugati, észak-keleti és nyugati. Három főutcája van, ami teljesen bevisz a hely szívébe, ám kisebb-nagyobb utcák szakítják meg a látványt. A település lelke magasabban fekszik 10 méterrel, mint a belterület és külterület. Az itteniek ügyelnek a város rendjére és tisztaságára, ráadásul előszeretettel díszítik fel saját ízlésük szerint, így mindig más színben tűnhet fel az utazónak. Vizet a Feneketlen Szájnak elnevezett kútból nyerik, és annak ciszternarendszeréből; mert a környéken vízforrás nem található, s az erdő rengetege túlságosan veszélyes. Pompás látványt nyújt a Szentély, a Sólymok és az egyedi Kertkilátó, hiszen mindhárom angyalromok épségben megmaradt köveiből készültek, ezáltal teljesen magával ragadó látképet mutat. Az épületek fennköltséget, magasztosabb célokat árasztanak magukból, ami minden itt élőt megérintenek.
A város belterületén zajlik az igazi élet, ahogy a különböző célú népségek járkálnak az utcákon; olyan hatást keltve, mint a szorgos hangyák. Szép nagy Piaccal rendelkezik, ahol igyekeznek a kofák friss áruval várni a vevőket. A közelében a Kereskedőház felügyeli a tevékenységet, egyben csak ez alkalmas arra, hogy a különböző portékákat elraktározzák. A csodás Szürkerév szintén megtalálható, ami a nyakas hivatalnokok ”fellegvára”. Kivétel nélkül az összes az uralkodó család előtt teszi le az esküjét, hogy segítik és tanácsokkal látják el a vezetőt, valamint terheket vesznek le annak válláról. Az ügyek a hivatalba kerülnek, azonban ha az ottani tanács képtelen dönteni, utána az uralkodó feladata probléma megoldása.

A Hallgatagok épülete az páratlan alkimisták székhelye, ahol mindennap készítik a Veronián ismert értékes gyógyfőzeteket a helyi növényekből. A méltán híres, 200 embert elszállásoló Vak Holló a piac szomszédságában található, ahol néha megfordulnak híres szavalók, költők és bárdok. Ritkán még vicces színdarabokat játszanak a közönségnek. Elvétve találni, egy-egy kovácsot, szabót és más mesterséggel foglalkozót.
A város külterületén találhatóak a munkások otthonai, míg a nemesek a város szívében élnek. A kétkezi dolgozók törzshelye a Veszett Farkas, ahol a fáradtságos nap után leisszák magukat. A felkelések zöme innen indult el. Ezerhang favágóház említésre méltó, hiszen csak ők rendelkeznek azzal a tudással, ami Köd-erdő fáival kapcsolatos. Ha nem léteznének, akkor az agresszív fafajta lassan mindent tönkretenne a városban, s azon kívüli termelőhelyeken. A városőrség a Névtelen Árnyak házával karöltve ügyel a rendre, míg az előbbi a hivatalos szerv, addig az utóbbi csak orgyilkosok gyülekezete. Egyforma egyenruhát visel mindkét rendfenntartó szervezet, azonban a működésük teljesen eltérő. Az első hivatalosan járhat el, s rendszerint a feszültséget szító egy időre saját patkány járta lakosztályába kerül, a hűvös és nyirkos cellába. A második inkább szükség idején élvez előjogokat, mikor gyors és határozott lépésekre van szükség. Bármi parancs nélkül kiiktathatják a veszélyesnek ítélt személyeket. Vagy helyszínen teszik, vagy ritkán látni, hogy a Névtelen Árnyak házába betuszkolnak embereket, ám onnan élve senki sem jött ki.

Veszett Farkas: Az észak-keleti kaputól, a város belseje felé haladva az első épület a Veszett Farkas. V.I.SZ 87-ben épített kocsma alapító tulajdonosa Torr Alvey, aki egy veterán ex-holdőr.  A dolgozó emberek kikapcsolódási helye, ahol egy-két pohár alkohol mellett megbeszélik a gondjaikat. A nagy felkelésig sok újításon és bővítésen ment át, azonban sajnálatos módon a nagy tűzben teljesen odaveszett. A mai formáját az újulás alatt nyerte el. A Nagy Vadászat alatt szerzett trófeák egy része itt van a falra kitűzve, mint egy emlékeztetőül a munkásoknak, hogy milyen rémségek lakják az erdőt. Az építmény, két részre különíthető el: alsó és terasz szintre. 100 ember tud egyszerre leülni, viszont a többiek, vagy gyorsan letudják az italukat, vagy kénytelenek álldogálni. A kocsma nem rendelkezik kiadható szobákkal, csak hátsó bejárattal, meg egy hatalmas éléskamrával és pincével. Az egész épület minőségi fából készült, úgy mint a bútorok.Hely díszítéséhez hozzátartozik a falra akasztott gazdálkodással kapcsolatos régi szerszámok. A benti lágy illatot, a gerendáról lelógó száradó gyógynövények adják. A hangulat idebenn legtöbbször kellemes, mert egymáson vezetik le a nap során felgyülemlett feszültséget. A belső térben az ökölharcot általában idegen indítja el, de bent helyben élő sötét tünde nem verekszik, mióta a törzshelyük leégett. A betérő rokonszenves idegeneket megtűrik, de a gyanús alakokat megpróbálják kinézni a helyről. A munkások nagyon összetartanak, sőt szükség esetén kipenderítik a nem kívánatos tényezőket a kocsmából. A mostani tulajdonos Gayna Alvey, akit úgy tisztelnek, mint a hely úrnőjét. A tulajdonosnőnek öt segítője van, akik eleget tesznek minden kérésnek, már ha tudják teljesíteni. A helyi specialitás egy jól erjeszthető sör, ami meglehetősen édes, de van némi kesernyés utóíze. Igazán jó szomjoltónak bizonyul.

Névtelen Árnyak háza: Dél-nyugatról érkező a városfalhoz közel megpillantja azt kőből készült, fatetejű és zöld cserepű házat. amiről a helyiek ritkán és félve beszélnek.V.I.SZ 200-ban épült, s először csak néhány orgyilkosnak adott otthont. Alapítójuk Floyd Bloodworth, a tünde világban elhíresült mészáros. Egyes szóbeszédek alapján, sikeresen 1000 embert ölt meg; de öreg éveiben aktív maradt, míg végül örökre felszívódott(meghalt). A helyiek kultúrájában fenn maradt e név, s a rendetlen gyermekeket azzal ijesztgetik, hogy értük eljön Floyd szelleme, és hangtalanul elmetszi a torkukat. Az évszázadok során nem jutott jelentős szerephez, csak V.I.SZ 527-ben a harmadik felkelés idején adódott egy esély. Az elharapódzó helyzet miatt a városőrség vezetője a segítségüket kérte. A fellépés sikeressége miatt ajánlatot kaptak, hogy részt vehetnek a város rendfenntartásában. Hosszú tárgyalásokba torkollott, de végül sikerült kialakítani egy jól működő rendszert. Az épület külseje teljesen beleolvad a környező házak stílusába, így egy utazónak fogalma sem lehet, hogy valójában mivel szemez. Az épület belseje egy nagy előtérrel rendelkezik, az ottaniak Végzet Szájának nevezik. Jobb oldalra egy nagyobb közös étkező található, míg másik irányba a lakosztályok. Az előteret az előttük látható folyosó irányába haladva először tiszti szobák jönnek, aztán a vezetőé. A folyosó végét egy lefelé haladó csigalépcső zárja, ami levisz 15 méter mélyre a föld alá. Leérve cellák és kínzókamrák váltakozva követik egymást. Aki egyszer ide lejut az élve sosem látja meg a napvilágot. A jelenlegi vezetőjük megegyezik a városőrségével.  A házba nem engednek be senkit, csakis őrség embereit.Az idegeneket nem szeretik, sőt ők azok, akik nem értik és értékelik a vicceket.

Városőrség: Nyugati irányból a kaput elhagyva megláthatja a szemlélődő a külváros legnagyobb épületet, ami a Városőrséghez tartozik. Külsejét az egyszerűség jellemzi, ám csipetnyi hűvösséget árasztanak magukból kövek, ezzel jelezve, hogy ez kemény katonák székhelye. Aki erre jár, az biztosan belefuthat gyakorlatozó egységekbe és üvöltöző tisztekbe. Kezdetben V.I.SZ 133-ban pici épülettel rendelkeztek, s kizárólag fából készült. Az első főparancsnokuk Tedman Burton, akinek a szobra látható Piactér közepén. V.I.SZ 527-ben a hatalmas faház egy indulatos alak miatt leégett, ráadásul 100 becsületes városőr halt meg. Az akkori vezető segítséget kért az Névtelen Árnyaktól, hogy támogassák a megfogyatkozott rendfenntartókat. Felépítették sürgősen az épületet, de a nagy felkelés esetén megint a láng martalékává vált. A város újítása során immáron kőből építették meg a régi esetekből tanulva. A tetejét szépen készítették el a munkások, zöld cserepet raktak rá, ezzel jelezve a különlegességét. Ezen kívül az orgyilkosoknak van hasonló színű tetőjük. Kétszintes építmény, de tartozik hozzá egy nyitott gyakorló tér, amit bárki láthat. A sokáig bámészkodó vándorokat hűvös szavakkal zavarják el onnan. Az alsó szinten található az étkező, az alvóhelyek egy része, egy kisebb könyvtár és irattár, végül pedig a rendezett és tiszta cellák. Felső szinten további szállás található, majd következnek a tiszti szobák és zárásként nagy műveleti szoba, ami egész Veroniára kiterjed. Az épületbe csakis katona, vagy magas beosztású katonai személy léphet be. Más faj képviselőt nem toborozzák be soraikba, mert úgy vélik az gyengítené az egység hangulatát. Fontos megjegyezni erősen védett hely, s aki csak próbál beosonni, az nem éli meg a holnapot.

Ezerhang favágó ház: Egy kőépületek által közrefogott, kétgenerációs, nagy családi faház hívja fel magára a figyelmet. Közelebb sétálva csodálhatja meg azokat fafaragásokat, ami vicces történetet ábrázol. A ház elé érkezve rögtön szemet szúrhat a tartóoszlopokon és a tornácon a díszes motívumok(hold és fejsze). A második emeleten látható a fedett terasz, ahol a korláton a kék, fehér és zöld virágok mutatják meg ragyogó szépségüket. Az szemlélő biztosan azt hiszi, hogy itt egy fafaragó él, de tévedni fog. A kezdetektől fogva Harley-k laktak itt, sőt mindmáig fennmaradt  ősi favágó család. Itt a tudás apáról fiúra száll, ráadásul a bőséges gyermekáldás segít abban, hogy sose haljanak ki innen. A városban ez az egyetlen épület, amit nem rombolt le a tűz, viszont többször újjá lett építve, mikor szükségesnek ítélték. Sokan tisztelik őket tudásukért és szolgálataikért. Az aktuális családfő örökli mindig a fafaragás művészetét, hogy azzal örömöket okozzon környezetének. Mikor az ideje engedi, akkor néha-néha gyermekeknek farag pár tárgyat. Vendégszeretőek, ezért az érdeklődőket szívesen fogadják egy pohár teára, s egy kis édes süteményre. Tudásukat titokban tartják mások előtt, azonban az a különleges, hogy sehová sincs feljegyezve. A ház belseje különben tágas térrel rendelkezik. A megszokottól nagyobb ablakok vannak, ami előtt fűszernövények sütkéreznek a nap sugarában. A szobák egyedisége az, hogy minden szobának egyik falát egy élethű állat díszít, mint például medve, hal, szarvas, farkas és más vadon élő állatok. A bútorok régiek, de saját kezűleg készültek, ennek ellenére jól bírják a gyűrődést. A lakásban szép virágkoszorúk díszítik a csupasz falat. Itt minden körülleng a családi hangulat, olyan mint a békesség szigete.

Vak Holló: Városőrség szomszédságában találjuk meg az 5 emeletes épületet, amit Vak Hollónak neveznek. Az első három szintje kőből, de a felső kettő fából készült, s elvétve látni egy-egy kiugró teraszt. Barátságos méretű ablakoknak hála elegendő fény tud bejutni az alvóhelységekbe, így nem tekinthető vámpírlaknak, vagy éppenséggel túlméretezettség miatt szentélynek. Az utolsó szinten egy nagy közös fedett terasz lett kialakítva, mindazoknak, akik szabad levegőn szeretnének étkezni, esetleg elnézni a város mindennapi hangos életét. A belvárosban ez az egyetlen építmény, ami kiemelkedik a többi közül, ezáltal az első kilátónak tekinthető. A hátránya csupán annyi, hogy le kell győzni a fából ácsolt lépcsőket, ami a tetőre vezet. A földszinten van a fogadó rész, de mivel ott nem fér el annyi ember, így minden szinten található egy kisebb étkező rész. A helyi festők képei díszítik a falakat, amiket időközönként lecserélnek másikra, hogy mindig lefoglalják vele a vendégeket. A férőhely tekintetében van: egy, kettő, három és négy személyes szobák. A fából készített bútorok egységesek, mind méretben és kinézetben, legyen az ágy, kis asztal és szék. Szobák hangulatát világos színű  puha ágyneműkkel, függönnyel és kisebb szőnyeggel próbálják feldobni. Magyarán itt minden próbálja a megfáradt utazó kikapcsolódását és kényelmét szolgálni. Mindig van forgalom a fogadóban, de inkább tél idején van telt ház. 200 embert kiszolgálni nem könnyű feladat, ezért két család összefogott, hogy szinte szakadatlanul működjön. Az utcára kihallatszik a benti zsongás, vagy a nagyhangú elégedetlenkedők nemtetsző szavai. A rendre itt már helyi fogadóőrök felügyelnek, akik leszerelve bárkit kidobnak az utcára és nem engedik többé vissza. Innen mindig ínycsiklandozó illatok szabadulnak ki az ablakon, vagy ajtón keresztül, ezzel arra késztetve bárkit, hogy megéhezett. Érdemes itt ebédelni, mert elég gyors a kiszolgálás, s a meleg kaja biztosan jót tesz az utazó közérzetének. A helyi specialitás a rabló leves, ami háromféle gombafajtából készül, amit ízletesre fűszereznek. A helyiek, gyógylevesnek tartják, ami hamar helyrehozza a gyengélkedőt.

Hallgatagok háza: A favágó ház után a belvárosba érkezve, az első épületek között látható a maga jellegzetes, rendhagyó formáival büszkélkedő alkimista fellegvár, ami egyben bolt is. Az alapítójuk Brant Marsden V.I.SZ 200-ban hozta létre, majd fogta össze eme tudományt űző férfiakat és nőket. Szépen lassan fejlődtek V.I.SZ 377-ig, azután a gazdasági kapcsolatok létrejöttével rohamosan megnövekedett a számuk. Kibővítették a már meglevő építményt, hogy minden fontos dolgozónak meglegyen a helye. Ebben az időben még beszélhettek egymással kísérletezés közben az alkimisták. Alton uralkodása alatt, azonban egy nagyravágyó tanonc tiltott kísérleteket végzett az éj leple alatt, ami odáig fajult, hogy felgyújtotta a fából készült épületet, ráadásul odaveszett rengeteg feljegyzett és gyűjtött anyag. A tanoncot rögtön száműzték Veronia ezen szegletéből. Az akkori vezető egy rendszert talált ki, hogy senki sem dolgozhat felügyelet nélkül, még a mesterek sem. Egy jó darabig működött a rendszer, ám a nagy felkelés idején egy hanyagul végzett kísérlet miatt leégett. Büntetésből az uralkodó megfosztotta őket beszédjoguktól, abban reménykedve, ha nem beszélnek, akkor jobban oda tudnak figyelni. Így ragadt rájuk a Hallgatag elnevezés. Az újítás során nyerte el végső formáját. Az alsó szint pontosra csiszolt kőből van, amit gondosan illesztettek egymáshoz, míg a felette látható rész fából, és gömb alakú. Az ablakai kivétel nélkül kör formájúak, valamint a biztonság kedvéért rácsozottak. A földszinten vannak a laborok, emellett egy kisebb étkező, majd végül a bolti részleg a hátsó raktárral. A belső teret azon alkimisták festményei díszítik, akik valami nagyobb áttörést értek el, de észrevehetők a fali polcokon régi alkimista felszerelések, amik már semmire sem használhatóak. A második szintre egy falépcső visz fel, ami egy valóságos alkímia könyvtár, ami tele van iratokkal, feljegyzésekkel és könyvekkel. Minden, amit tudni lehet a Köd-erdő anyagairól az megtalálható az épületben, s idegeneknek belépni tilos. Városi védelem emberei őrzik az építményt. Odabent tiltott a beszéd, ezért a vásárolni kívánó személyek elé egy papírost adnak, ahová felírhatják a rendelésüket.

Szürkerév: A Névtelen Árnyak háza után a következő említésre méltó épület a hivatalnokoké. V.I.SZ 378-ban szürke kőből kezdték el építeni, hogy színével jól kitűnjön a többitől. Teljesen új volt mindenki számára, így kezdetben a működése nem teljesen volt érthető, s több sebezhető pontja volt. A nagy áttörés Osmond Fairlight nevéhez fűződik, aki lefektette a biztos alapokat. Az itt dolgozó emberek mindegyike az uralkodó család előtt teszik le szent esküjüket, hogy segítik őt és levesznek terheket a válláról. Három fő területtel foglalkoznak a hivatalnokok: tudomány, gazdaság és katonaság. Az egyes ágazatoknak megvannak a maga vezetőik, akik a jelentéseket írják az uralkodónak, amit a Sólymok kézbesítik ki és hozzák vissza a választ. A főemberek egyben az uralkodó segédei, akik vére is hajtják a leírtakat szó szerint, hiszen eskü kötelezi őket. Kik megszegik az uralkodó akaratát, azok példás büntetésben részesülnek.  Az első említésre méltó látvány az épület bejárat közrefogó, élethű kéz és papír szobor. Ezek szintén szürkéből készültek, azonban az itt élő madarak szokása, hogy rendszeresen megtisztelik, ezért rendszeresen takarítják. A ház külseje enyhén díszített, egy nagy ajtón keresztül jut be a hivatalba. Belépve egyáltalán nem pompa várja az embert, vagy szépség. Széles a folyosó, ám az ablakokon beszűrődő fény ellenére komor hangulatú a belső tér. Nagy mintás faliszőnyegek díszítik mindkét oldalát. Egymás után sorban különböző ajtók vannak, ami mögött rendszerint egy-egy nyakas hivatalnok várja a panasszal élőt. A városőrség jelen van, ha netalántán valamelyik fél képtelen kezelni az indulatait, akkor rögtön közbeléphessenek. A szobák szép tágasak, ám a szék ahová leültetik az embert az felettébb sem kellemes. Előtte ott látható a nagy nehéz íróasztal, amit egy ember nehezen dönt fel. Az ablak két oldalán irattároló szekrények vannak. A csupasz falakon nem található itt semmi, mondhatni puritán.

Piac és Kereskedőház: Vak Holló után ötven méterre kiszélesedik az utca, hogy egy nagyobb térnek adjon helyet, aminek a közepén található Tedman Burton szobra. A hatalmas szobor különös módon áll a helyén, ami a részegséget kívánja érzékeltetni a szemlélővel. Egyik kezében italt, míg a másikban a kardját fogja. Az arca teljesen részletgazdag, ami delíriumos állapotot hűen ábrázolja, miközben az arcán a jól felismerhető huncut mosoly figyelhető meg. A régi sötét tündét mindenki ismeri, arról milyen derék ember volt évszázadokkal ezelőtt, valamint mennyire szerette a bort béke idején. Természetesen az a említésre méltó, hogy mikor be volt rúgva, akkor a legtréfásabb történeteket fabrikálta, s szerencsére ezek legtöbb része megtalálható a nyilvános könyvtárban. A nagy körtér szélén állítják fel a standokat, de négy csoportra bontják a portékákat: ételek-italok, ruhák-kelmék, fegyverek-páncélok és csecsebecsék-régi ingóságok. A Piacteret V.I.SZ 133-ban alakították ki, majd később a gazdaság fellendülésével építettek egy nagy Kereskedőházat, ami a gazdasági életet felügyeli. A másik rendeltetése, hogy a portékákat el lehessen raktározni. A szoborral szemben található a nagy kőből készült építmény, aminek egyik jellegzetes része, a felső szint tetején kinyúló erős gerenda; valamint a rajta található csigás rendszer, ami segít a nehezebb áruk felhúzásában. Az ablakok mérete egyforma és rácsozottak, hogy elejét vegyék a lopásnak. Az alsó szint egy kisebb kapuval, s egy rendes bejárati ajtóval rendelkezik. Az épület belső része teljesen letisztult, könnyen eligazodik az ember, ha éppenséggel itt a dolga. Különböző gazdasági szerszámok díszítik a falakat, amit különböző díszcserjék látványa egészít ki. Pár egyszerű dolgozó szoba, valamint hivatali szoba található egyszerűen a célnak megfelelően berendezve. Két embernek van itt szállása, akik inkább felváltva őrzik a benti értékeket.

Hold szentély: Hatalmas díszes szentélyről van szó, ami alatt álldogálva senkinek érzi magát mindenki. Beasley családhoz fűződik a munkálatok elkezdése, amit húsz év múlva fejeztek be. Különlegessége, hogy az itteni angyalromok épségben megmaradt építőköveiből készült, ami magasztosságot ad a kisugárzásának, mint ha évezredek óta itt állna sértetlenül. A felület simára van csiszolva, s pontosan egymásra illeszkednek a darabok, mint ha csak egy tömbből lenne. Holdmintás boltívvel üdvözli a vándort, de úgy, hogy középen telihold, míg mellette a csökkenő és dagadó állása figyelhető meg. A bejárat egy 3 méteres kétszárnyú kapu, amit minden reggel megnyitnak a városiaknak. Csakis Újhold idején marad zárva a bejárat. A dicsőséget hirdetik a nagy festetlen ablakok és a mennyezeten található részletgazdag festmények, ami a Holdhithez kapcsolódnak. A belső tér fával van burkolva és a bútorokat szintén abból van készítették, kivéve a tartóoszlopokat és a mennyezet. Nincsen oltár, sem pedig a papoknak szónokhely. Külön érdekessége, hogy a hitükkel kapcsolatos fontosabb tételeket bele vannak karcolva a fába, így mindenki szeme előtt van. Ha pedig az ábrák hatástalanok, akkor még ott vannak a Holdpapok, akik eme szent helynek őrzői, és az eltévelyedett lelkek pásztorai. A hittel és egyéb más fontosnak tartott könyveket szintén a szentélyben tartják, amihez a két lehetséges ajtó közül a jobb oldalit kell választani. Egy páratlan nagyságú könyvtár rejtőzik el, amit szorgos Holdpapok gondoznak. A titkos tanokat, egy rejtett levezető járaton lehet megközelíteni, de ennek kilétét kevesen ismerik. A bal oldali ajtó mögött élnek az élők, ahol vannak a szobák, meg egy kisebb művelhető kert.

Feneketlen Száj: A Holdszentély előtti téren található az erős katonai védelemmel ellátott kút, amelynek egyetlen célja van: összegyűjtse a vizet. Nem csupán egy erről van szó, hanem egy egész ügyesen kialakított gyűjtőrendszerről. A nyirkos ciszternák, a szolgálatot teljesítő katonák rémálma, mert senki sem szereti a nedves helyeket. Ám, ha nem lenne őrizve a 4 méter sugarú vízgyűjtő, akkor bárki megmérgezhetné az egész várost. Ennek ellenlépéseként állandóan őrzik és a kúthoz közel merészkedőket kivétel nélkül megmotozzák, s a gyanús tárgyakat elkobozzák tőlük, amit csak hivatalos papírral lehet visszakapni. Angyalromokból készült a kút széle, majd a biztonság kedvéért vasráccsal van lezárva, hogy egy árva lélek se vesszen bele. Az tartózkodó katonák feladata, hogy állandóan nézzék a víznek az állását. A kutat majdnem kilencven évig építették, Nagyon sok munkát fektettek bele, de ezen kívül sok sötét tünde veszett oda baleset, vagy egyéb okok következtében. A kút melletti emlékmű pontosan ezen munkásoknak állít emléket. A síron ezen felirat található:” Köszönjük nektek, hogy létezünk, ezért mélyen meghajlunk előttetek. Páratlan munkátok gyümölcsét, míg lehet őrizzük, utána a fiaink.”

Sólymok háza: A Holdszentéllyel ellentétes irányban található a V.I.SZ 133-ban alapított Sólymok háza, ami Ethal Roydon nevéhez fűződik. Egy talpraesett nőről van szó, aki felesküdött az uralkodó család szolgálatára, s fő feladatának vette, hogy minden levelet maradéktalanul kézbesít. Dariant kíváncsivá tette, s rögtön elutazott a városból. Meglepetésére nem hazudott neki a gyengébbik nem képviselője, sőt túlélte az erdő veszélyeit, ezáltal teljesítve szavait.. Azóta fokozatosan egy szép nagy szervezetté nőtte ki magát. A nagy ház mind a négy sarkán egy sólyom figyel kimeresztett szemekkel. Az épületnek ablakai kicsik, s be vannak rácsozva, hogy senki se juthasson be azon keresztül.  A bejárati kapun a következő felírat van belevésve:” Szállunk, mint a madár, Nem tudjuk, hogy merre a határ,  Vijjogva jelezzük érkezésünk, Erős a mi hitünk.” Ha valakinek sikerül bejutnia, akkor először az istállóval kell szembesülnie, s annak bűzével. Mindegyik karámban található egy-egy ló, akik csak arra várnak, hogy szélsebesen vágtázhassanak. Csak a legjobb lovasok képesek megülni eme jószágokat. A túloldali kiskapun kilépve egy kisebb belső tér tárul az ember szeme elé. Közepén egy szép gondozott fa ad árnyékot. A vizsgáló tekintet két ajtót vehet észre. Egyik mögött a szállások vannak, meg egy kisebb ebédlő, míg a másik mögött a tiszti szobák és az eligazító, ahol minden futár megkapja a feladatát, ha éppenséggel ő a soros.  A helyet a érzése járja át, így pár kivételes festménnyel összefut az ember az épületben, akik sok küldetésről visszatértek.Az épületet szintén őrzi a városőrség tagjai, hiszen a Sólymok nélkül nehézkesen jutna el a levél a célszemélyhez.

Világosság Kertkilátó:  Egy hosszú séta után, az építmény előtt megpihenve, az ember szeme elé tárul Köd-erdő összes fafajtájának minden egyes képviselője. Terebélyes lombkoronák, és azok gazdáinak vastag törzsei hirdetik öregségüket. A kertet gondozok rendes keze miatt mindig teljes pompájukat mutatják. Ha elfárad a tekintet, akkor sem pihenhet sokáig. Itt-ott ültetett díszes cserjék, amiken a legkülönfélébb tarka virágok néznek vissza az érdeklődőre. Zárszóként, az a  vegyes színtenger varázsolhatja el nézelődőt, ami tökéletesen kiegészíti az utóbbi kettőnek a látványát. Néhol egy-egy kúszónövény képe gazdagítja ezt a Szépséget. Egyes helyeken kukucskál ki a sok növény közül az angyalromokról készült, masszív, magas épület egyes részei. Éjszaka holdkalap gombák világítanak, amik ezáltal teljesen más világot tárnak fel a szemlélődőnek. Felfelé a lépcsőn elindulva lassan megérkezik az építmény tetejére. Odafenn egy kert köszönt rá az érkezőre, ami művészien el van rendezve. Az erős korláthoz közeledve jöhet rá bármely faj képviselője, hogy a város legmagasabb pontján sétál, miközben páratlan környezet veszi körül. Innen látni a város teljes egészét, sőt annak fényeit és árnyékait. A helyet az örök szerelem otthonának nevezik a lakók; és a mondás szerint, aki ott pontosan teliholdkor a Holdsugaraiban fürödve szerelmet vall, akkor annak boldog házasság és élet annak jussa. Gyakran megfordulnak meg a gazdagon díszített függőkertre hasonlító helyen fiatal párok, szeretők és elvétve az öregebb korosztály szintén elsétál ide.

Készítette: Tyrwel Ghlan